**TECHNINĖ SPECIFIKACIJA**

***(PU-14678/26) Ekogeologinių tyrimų paslaugos***

1. **SĄVOKOS IR SUTRUMPINIMAI**
   1. **Užsakovas**– AB „Kelių priežiūra“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
   3. **Sutartis** – sudaroma tarp Užsakovo ir Tiekėjodėl pirkimo objekto.
   4. **Pirkimo objekto pavadinimas** – Ekogeologinių tyrimų paslaugos (toliau - **Paslaugos**).
   5. **Detalusis ekogeologinis tyrimas –**tiesioginis žemės gelmių tyrimas, kai įvertinamas cheminių medžiagų paplitimas aplinkoje, jų koncentracijos, užteršto dirvožemio, grunto ir (ar) požeminio vandens kiekis, kita informacija, reikalinga taršos rizikai vertinti ir užterštos teritorijos tvarkymo būtinumui nustatyti.
2. **PIRKIMO OBJEKTO APRAŠYMAS, APIMTYS, REIKALAVIMAI** 
   1. Pirkimo objektas į pirkimo dalis neskaidomas.
   2. Pirkimo objektas apima detaliųjų ekogeologinių tyrimų atlikimą Užsakovo nurodytose vietose vadovaujantis Lietuvos geologijos tarnybos prie Aplinkos ministerijos direktoriaus 2008 m. birželio 17 d. įsakymu Nr. 1-104 „Dėl ekogeologinių tyrimų reglamento patvirtinimo”.
   3. Pirkimo objekto apimtys:

|  |  |  |  |
| --- | --- | --- | --- |
| **Eil. Nr.** | **Paslaugų pavadinimas** | **Mato vnt.** | **Kiekis** |
| 1. | Detaliojo ekogeologinio tyrimo atlikimas Jonavos MT teritorijoje (Ukmergės g. 16, Jonavos m.) ir pateikimas Lietuvos geologijos tarnybos vertinimui | vnt. | 1 |
| 2. | Detaliojo ekogeologinio tyrimo atlikimas Šakių MT teritorijoje (Birutės g. 50, Šakių m.) ir pateikimas Lietuvos geologijos tarnybos vertinimui | vnt. | 1 |

* 1. Detaliųjų ekogeologinių tyrimų atlikimo vietos ir informacija apie objektus:

|  |  |  |
| --- | --- | --- |
| **Paslaugos objektas:** | | **Adresas** |
| **Degalinė Jonavos MT** | | **Ukmergės g. 16, Jonavos m.** |
| Objekto (ŽGR 56369-2025) centro padėtis LKS-94 koordinačių sistemoje: x – 6105953, y – 518179, plotas – 0,024 ha. Pagal Reikalavimus visuomeninės paskirties gamybai ir sandėliavimui naudojamas sklypas yra priskirtinas IV grupės mažai jautrioms taršai teritorijoms. Į saugomas teritorijas ir apsaugos zonas objektas nepatenka.  Preliminaraus ekogeologinio tyrimo teritorija apima pietrytinę dalį gamybinio AB „Kelių priežiūra“ Jonavos Kelių tarnybos Jonavos meistrijos žemės sklypo kad. Nr. 4610-0017-0046, ją supa panašios gamybinės teritorijos. Nuo 1996 m veikusi degalinė 2000 m. buvo rekonstruota, ji yra įtraukta į geologinės aplinkos potencialių taršos židinių registrą – didelio pavojingumo nekonstruotas PTŽ 12681. Be jos, gamybinėje teritorijoje yra registruoti veikiantys vidutinio pavojingumo PTŽ 8877 ir 8878 (sandėlis ir technikos kiemas). Degalinės teritorijoje yra dvi požeminės kuro talpos po 25 m3 tūrio, operatorinė bei kuro užpylimo kolonėlė. Talpose laikytas benzinas ir dyzelinas, benzino talpa šiuo metu nebenaudojama. Didžioji degalinės teritorijos dalis ir privažiavimas yra asfaltuoti, veikia nuotekų surinkimo sistema, po išvalymo naftos produktų gaudyklėje jos yra išleidžiamos į miesto tinklus. Artimiausias paviršinio vandens telkinys – už 750 m šiaurės rytuose esanti kūdra, artimiausias požeminio vandens gavybos gręžinys Nr. 20358 yra už ~220 m vakaruose, artimiausi gyvenamieji namai yra už ~280 m. pietvakariuose. Preliminaraus ekogeologinio tyrimo metu išgręžti trys 6 m gylio gręžiniai, paimti 6 grunto mėginiai iš įvairaus gylio ir 3 mėginiai gruntinio vandens, pasiekto 3,96–4,26 m gylyje ir besifiltruojančio į šiaurės vakarus. Laboratoriniais tyrimais grunte nustatytas bendras naftos produktų (toliau – NP) kiekis siekia iki 3200 mg/kg, tačiau neviršija ribinių verčių (toliau – RV), galiojančių IV grupių jautrumo taršai teritorijose pagal LAND 9-2009. Gruntiniame vandenyje C10–40 frakcijos NP kiekis siekia 65,2 mg/l ir 6,5 kartus viršija RV pagal LAND 9-2009, o benzeno kiekis (53,5 μg/l) 1,1 kartą viršija RV pagal Reikalavimus. Požeminiame vandenyje vyrauja dyzelino C10–40 frakcija (48,1 mg/l). | | | |
| **Degalinė Šakių MT** | **Birutės g. 50, Šakių m.** | | |
| Objekto (ŽGR 56534-2025) centro padėtis LKS-94 koordinačių sistemoje: x – 6090900, y – 439669, plotas – ~0,1 ha. Pagal Reikalavimų 2 priedo 7 punktą ir LAND 9-2009 32 punktą, kitos paskirties gamybai ir sandėliavimui naudojamas sklypas yra priskirtinas III grupės vidutiniškai jautrioms taršai teritorijoms, sklype galioja paviršinių vandens telkinių apsaugos specialiosios sąlygos. Preliminaraus ekogeologinio tyrimo teritorija apima šiaurės rytinę dalį gamybinio AB „Kelių priežiūra“ Vilkaviškio Kelių tarnybos Šakių meistrijos žemės sklypo kad. Nr. 8486-0006-0047, ją supa panašios gamybinės teritorijos. Nuo 1970 m. veikusi degalinė 2009 m. įtraukta į geologinės aplinkos potencialių taršos židinių registrą PTŽ 7555, 2011 m. ji buvo rekonstruota – pakeistas rezervuaras po įvykusio avarinio išsiliejimo. Degalinės teritorijoje yra požeminė 49,6 m3 dyzelinio kuro talpa, užpylimo kolonėlė bei atskira AdBlue skysčio laikymo patalpa. Požeminę talpą dengia pieva, aplink užpylimo kolonėlę – betono danga, likusi teritorija asfaltuota, veikia nuotekų surinkimo sistema, po išvalymo naftos produktų gaudyklėje jos yra išleidžiamos į aplinką. Artimiausias paviršinio vandens telkinys – už 120 m nuo degalinės pietuose pratekanti Siesarčio upė ir jos slėnyje esančios kūdros, artimiausias požeminio vandens gavybos gręžinys Nr. 22530 yra už ~570 m pietryčiuose, artimiausias gyvenamas namas yra už ~130 m. pietryčiuose. 2007 m. atliktas degalinės teritorijos preliminarus ekogeologinis tyrimas ir įrengti požeminio vandens monitoringo gręžiniai Nr. 42643 ir 41972, kuriuose iki 2014 m. vykdytas požeminio vandens monitoringas, jo duomenys rodė gerą vandens kokybę.  Preliminaraus ekogeologinio tyrimo metu išgręžti keturi 4,0–4,5 m gylio gręžiniai, paimta 13 grunto mėginių iš įvairaus gylio ir 5 mėginiai gruntinio vandens, pasiekto 1,06–1,35 m gylyje ir besifiltruojančio į pietus. Laboratoriniais tyrimais grunte nustatyta tarša naftos produktais (toliau – NP) – C10–40 frakcijos kiekis siekia iki 2100 mg/kg ir iki 2,63 kartų viršija ribinę vertę (toliau – RV) pagal LAND 9-2009. Gruntiniame vandenyje C10–40 frakcijos NP kiekis siekia 6100 mg/l, benzino C6–10 frakcijos – 13 mg/l ir atitinkamai iki 1220 bei 2,6 kartų viršija RV pagal LAND 9-2009, o benzeno (340 μg/l) ir ksilenų (920 μg/l) kiekiai iki 6,8 ir 1,84 kartų viršija RV pagal Reikalavimus. | | | |

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**

**3.1.** Paslaugos turi būti suteiktos ne vėliau kaip per 8 mėn. nuo užsakymo pateikimo dienos, nebent užsakyme nurodomas kitas Paslaugų suteikimo terminas. Užsakymas laikomas pateiktu jo išsiuntimo dieną. Užsakymas teikiamas Sutartyje nurodytu elektroniniu paštu.

* 1. Paslaugų teikėjas atlikęs paslaugas turi pateikti Užsakovui tyrimų ataskaitą su Lietuvos geologijos tarnybos vertinamąja išvada. Tiekėjas galutines, su už sutartį atsakingu asmeniu suderintas, dokumentų versijas kartu su lydraščiu turi el. paštu pateikti už sutartį atsakingam asmeniui bei Bendrovei el. paštu [info@keliuprieziura.lt](mailto:info@keliuprieziura.lt).
  2. Sutarties galiojimo terminas 12 mėnesių. Sutartis gali būti pratęsta abipusiu Šalių susitarimu 1 kartą 6 mėnesių terminui. Visais atvejais Sutartis galioja ne ilgiau kaip 18 mėnesių.

**4. APLINKOSAUGINIAI REIKALAVIMAI**

Užsakovas siekia jog jo ir Tiekėjo veiksmai darytų kuo mažesnį poveikį aplinkai, todėl:

* 1. Viešojo pirkimo ir sutarties vykdymo metu bendravimas tarp Tiekėjo ir Užsakovo bus vykdomas tik elektroninėmis   priemonėmis (CVP IS priemonėmis, telefonu, elektroniniu paštu, ar kt.);
  2. Visa dokumentacija susijusi su Sutarties vykdymu teikiama Užsakovui ir Tiekėjui elektorinėmis priemonėmis (elektoriniu paštu ar kt.);
  3. Sutartis bus pasirašoma tik elektroninėmis priemonėmis (elektroniniu parašu);
  4. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės prekės, jos turi būti pagamintos iš perdirbtų žaliavų arba tinkamos perdirbimui;
  5. Tiekėjas įsipareigoja Paslaugų teikimo metu susidariusias atliekas rūšiuoti ir atliekas tinkamas perdirbimui ar pakartotinam panaudojimui perduoti tokias atliekas turinčiam teisę tvarkyti atliekų tvarkytojui, o netinkamas perdirbimui ar pakartotinam panaudojimui - utilizuoti specialiai tam skirtose vietose;
  6. Jei Paslaugų vykdymo metu Tiekėjo naudojamos prekės/medžiagos/žaliavos turi būti tiekiamos ar perduodamos antrinėje pakuotėje, jos turi atitikti pakuotėms nustatytus minimalius aplinkos apsaugos kriterijus, nebent tai prieštarauja higienos normoms. Pakuotėsturi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas.